钦定古今图书集成/明伦汇编/皇极典/第255卷 > 管子 > 明法解
## 钦定古今图书集成/明伦汇编/皇极典/第255卷 > 管子 > 明法解

“明主之择贤人也，言勇者试之以军，言智者试之以
官，试于军而有功者则举之，试于官而事治者则用
之。故以战功之事定勇怯，以官职之治定愚智。故勇
怯愚智之见也，如黑白之分。”乱主则不然，听言而不
试，故妄言者得用；任人而不官，故不肖者不困。故“明
主以法案其言而求其实，以官任其身而课其功，专”
任法，不自举焉。故《明法》曰：“先王之治国也，使法择人。”
不自举也。